sukat nang ilagay mong apat. ah, siya nga pala! napakahayop ako! alam mong nagiging hayop ako ngayon? ngunit ibigay mo na rin sa akin upang ipakita ko sa iba. upang huwag pabulaanan ni placido ang kura na naglagay sa kaniya ng pangalan, ay ibinigay ang hinihingi sa kaniya. dumating sila sa universidad. sa papasukan at sa hinabahaba ng banketa na nakalatag sa palibid ng unibersidad ay nangaghihintuan ang mga nag aaral na nag aantay ng pagpanaog ng mga propesor. ang mga nag aaral ng taong paghahanda upang mag aral ng derecho ikalimang taon ng segunda ensenanza at ng paghahanda upang mag aral ng medicina ay nagkakahalobilo: ang mga huling tinuran ay madaling makilala dahil sa kanilang kagayakan at sa kanilang kiyas na hindi nakikita sa iba: ang marami sa kanila ay galing sa ateneo municipal at kapiling nila ang makatang si isagani na ipinakikilala sa isang kasama ang panganganinag ng liwanag.